|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **OPĆINSKO VIJEĆE** |

KLASA:400-08/16-01/21

URBROJ:2113/03-01-16-6

Stubičke Toplice, 21.11.2016.

Na temelju članka 117. st. 1. Zakona o socijalnoj skrbi (Nar. nov. br. 157/13, 152/14, 99/15 i 52/16) i članka 25. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Općinsko vijeće Općine Stubičke Toplice je na svojoj 37. sjednici održanoj dana 21. studenog 2016. godine donijelo

**ODLUKU O SOCIJALNOM PROGRAMU**

**OPĆINE STUBIČKE TOPLICE ZA 2017. GODINU**

**I.**

Općina Stubičke Toplice u Proračunu za 2017. godinu osigurava sredstva za potrebe socijalne skrbi u iznosu od 461.800,00 kuna.

Ovim Socijalnim programom, u okviru osiguranih sredstava, utvrđuju se prava utvrđena Zakonom o socijalnoj skrbi i druga prava i pomoći za osobe sa prebivalištem na području Općine Stubičke Toplice.

**II.**

Socijalnim programom za 2017. godinu raspoređuju se financijska sredstva koja se planiraju radi ostvarivanja prava sukladno Odluci o kriterijima za raspodjelu sredstava za potrebe socijalne skrbi (Službeni glasnik Krapinsko-zagorske županije br. 11/12 i 2/14), Zakonu o socijalnoj skrbi (Nar. nov. br. 157/13, 152/14, 99/15 i 52/16), Zakonu o odgoju i obrazovanju u osnovnoj i srednjoj školi (Nar. nov. br. 87/08, 86/09, 92/10,105/10, 90/11, 5/12, 16/12, 86/12, 94/13, 152/14), Zakonu o Crvenom križu (Nar. nov. br. 71/10), Pravilniku o financiranju javnih potreba Općine Stubičke Toplice (Službeni glasnik Krapinsko-zagorske županije br. 23/15).

Izvori sredstava za financiranje aktivnosti koje obuhvaća socijalni program je proračun Općine – opći prihodi i primici te tekuće pomoći iz proračuna Krapinsko-zagorske županije.

**III.**

|  |  |  |
| --- | --- | --- |
| ***Red.br.*** | ***Oblik socijalne pomoći*** | ***Iznos u kn*** |
|  | Naknada za troškove stanovanja i jednokratna naknada | **11.800,00** |
|  | Troškovi ogrjeva | **20.000,00** |
|  | Jednokratna novčana pomoć za novorođeno dijete | **20.000,00** |
|  | Pomoć u obiteljskim paketima | **5.000,00** |
|  | Jednokratna naknada za pogrebne troškove | **5.000,00** |
|  | Prehrana u školskoj kuhinji | **18.000,00** |
|  | Stipendije učenicima i studentima | **141.000,00** |
|  | Sufinanciranje troškova prijevoza učenika i studenata | **160.000,00** |
| ***9.*** | Prijevoz pokojnika | **5.000,00** |
| ***10.*** | Sufinanciranje rada Crvenog križa | **30.000,00** |
| ***11.*** | Sufinanciranje rada Centra za socijalnu skrb Krapina, Podružnica Obiteljski centar Krapinsko-zagorske županije | **1.000,00** |
| ***12.*** | Sufinanciranje programa i projekata udruga i ostalih organizacija civilnog društva u području socijalne skrbi | **25.000,00** |
| ***13.*** | Smještaj učenika srednjih škola u učeničke domove | **20.000,00** |
|  | UKUPNO: | **461.800,00** |

**IV.**

Ovaj Program je sastavni dio Proračuna Općine Stubičke Toplice za 2017. godinu i stupa na snagu zajedno s Odlukom o donošenju proračuna Općine Stubičke Toplice za 2017. godinu.

Predsjednik Općinskog vijeća

Općine Stubičke Toplice

Stjepan Sokač